Υποχρεωτικές εργασίες στο μάθημα ΨΧ137 Δυναμική Εργασιακού Περιβάλλοντος

(Α) Πρώτη Υποχρεωτική Εργασία
Γενικές οδηγίες: Η εργασία αφορά στην ανάπτυξη ενός θέματος από τις ενότητες της Οργανωσιακής Ψυχολογίας οι οποίες διδάσκονται στο πλαίσιο του μαθήματος, και ειδικότερα την περιγραφή, ανάλυση, σύνθεση και κριτική αξιολόγηση των ψυχολογικών θεωριών και ερευνητικών ευρημάτων που άπτονται του θέματος που επιλέξατε.

Ειδικές οδηγίες: 
1. Το μέγεθος της εργασίας θα είναι 1.700 λέξεις, με απόκλιση ± 300 λέξεις, μέγεθος γραμμάτων 12, γραμματοσειρά Times Roman, και διάστιχο 2.
2.  Στην πρώτη σελίδα θα καταχωρίσετε ΟΝΟΜΑΤΕΠΩΝΥΜΟ, ΑΡΙΘΜΟ ΦΟΙΤΗΤΙΚΟΥ ΜΗΤΡΩΟΥ, ΕΤΟΣ ΣΠΟΥΔΩΝ, ΚΑΙ ΔΙΕΥΘΥΝΣΗ ΗΛΕΚΤΡΟΝΙΚΟΥ ΤΑΧΥΔΡΟΜΙΟΥ.
3. Στο τέλος της εργασίας θα παρουσιάσετε την ενότητα ‘Βιβλιογραφία΄ όπου θα καταγράψετε τις βιβλιογραφικές αναφορές που παρατίθενται στο κύριο σώμα της εργασίας. 
4. Οι πηγές που θα μελετήσετε να προέρχονται από εγχειρίδια Εργασιακής και Οργανωσιακής Ψυχολογίας και διεθνή (ελληνόγλωσσα και ξενόγλωσσα) επιστημονικά περιοδικά του αντικειμένου. Μην χρησιμοποιείται εκλαϊκευμένα περιοδικά ή πληροφορίες από ιστοσελίδες. Μπορείτε να βρείτε άρθρα στις ψηφιακές μας βιβλιοθήκες ή στο Google Scholar. 
5. Η κατάθεση της τελικής σας εργασίας θα γίνει με ανάρτηση στο e-class, στην κατηγορία ‘εργασίες’. Στο e-class γίνεται έλεγχος ομοιότητας του γραπτού σας με μια μεγάλη βάση κειμένων για την αποφυγή λογοκλοπής. Επίσης, αν κριθεί απαραίτητο, βάσει του περιεχομένου της εργασίας που καταθέσατε, θα υπάρξει συμπληρωματική προφορική εξέταση.

(Β) Δεύτερη Υποχρεωτική Εργασία: Ερευνητική Εργασία
Γενικές οδηγίες: Η δεύτερη υποχρεωτική εργασία του μαθήματος αφορά στη συγγραφή μιας μικρής κλίμακας εμπειρικής έρευνας που διεξάγεται μαζί με τους φοιτητές/φοιτήτριες στο πλαίσιο των μαθημάτων. Η ερευνητική εργασία ακολουθεί τη δομή των ερευνητικών άρθρων του γνωστικού πεδίου της ψυχολογίας, και ειδικότερα περιλαμβάνει τις υποχρεωτικές ενότητες, περίληψη, εισαγωγή, μέθοδος, αποτελέσματα, συζήτηση, και βιβλιογραφία. 

Ειδικές οδηγίες: 
1. Το μέγεθος της εργασίας θα είναι 4.000 λέξεις, με απόκλιση ± 300 λέξεις, μέγεθος γραμμάτων 12, γραμματοσειρά Times Roman, και διάστιχο 2.
2.  Στην πρώτη σελίδα θα καταχωρίσετε ΟΝΟΜΑΤΕΠΩΝΥΜΟ, ΑΡΙΘΜΟ ΦΟΙΤΗΤΙΚΟΥ ΜΗΤΡΩΟΥ, ΕΤΟΣ ΣΠΟΥΔΩΝ, ΚΑΙ ΔΙΕΥΘΥΝΣΗ ΗΛΕΚΤΡΟΝΙΚΟΥ ΤΑΧΥΔΡΟΜΙΟΥ.
3. Στο τέλος της εργασίας θα παρουσιάσετε την ενότητα ‘Βιβλιογραφία΄ όπου θα καταγράψετε τις βιβλιογραφικές αναφορές που παρατίθενται στο κύριο σώμα της εργασίας. 
4. Οι πηγές που θα μελετήσετε να προέρχονται από εγχειρίδια Εργασιακής και Οργανωσιακής Ψυχολογίας και διεθνή (ελληνόγλωσσα και ξενόγλωσσα) επιστημονικά περιοδικά του αντικειμένου. Μην χρησιμοποιείται εκλαϊκευμένα περιοδικά ή πληροφορίες από ιστοσελίδες. Μπορείτε να βρείτε άρθρα στις ψηφιακές μας βιβλιοθήκες ή στο Google Scholar. 
Η κατάθεση της τελικής σας εργασίας θα γίνει με ανάρτηση στο e-class, στην κατηγορία ‘εργασίες’. Στο e-class γίνεται έλεγχος ομοιότητας του γραπτού σας με μια μεγάλη βάση κειμένων για την αποφυγή λογοκλοπής. Επίσης, αν κριθεί απαραίτητο, βάσει του περιεχομένου της εργασίας που καταθέσατε, θα υπάρξει συμπληρωματική προφορική εξέταση





